Diari Oficial de la Generalitat Valenciana


Sumari del DOGV 2776, del 24-06-1996 (1996/838559)

RESOLUCIÓ de 27 de març de 1996, del president de la Comissió Territorial d'Urbanisme de València per la qual es va aprovar definitivament la modificació núm. 3 de les Normes Subsidiàries d'Alpuente.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2776

Data del DOGV
:   24-06-1996

Secció del DOGV
:   ALTRES DISPOSICIONS

Número del document
:   1996/838559


Data del document
:   27-03-1996

Organisme emissor
:   Conselleria d'Economia i Hisenda

Tipus de document
:   Resolució

RESOLUCIó de 27 de març de 1996, del president de la Comissió Territorial d'Urbanisme de València per la qual es va aprovar definitivament la modificació núm. 3 de les Normes Subsidiàries d'Alpuente.   
La Comissió Territorial d'Urbanisme de València, en la sessió del dia 6 de març de 1996, va adoptar l'acord següent:  
Vist l'expedient tramés per l'Ajuntament d'Alpuente referit a la modificació núm. 3 de les normes subsidiàries -amb el nou contingut que se li ha donat a aquesta modificació-, relativa a canvis d'alineacions en la plaça de la Iglesia i en l'illa de la Cooperativa d'Alpuente, i de conformitat amb els següents,  
Antecedents de fet  
Primer  
L'Ajuntament d'Alpuente va tramitar un expedient de modificacions puntuals de les normes subsidiàries que contenia 5 punts, i que ja va ser resolt per la Comissió Territorial d'Urbanisme amb diferents acords respecte de cada un dels punts. En concret, la denominada modificació núm. 3 feia referència a canvis d'alineacions i delimitació del sòl urbà i va ser denegada per acord de la Comissió Territorial d'Urbanisme de data 31 de gener de 1995. Fonamentalment, aquesta modificació consistia en nombrosos canvis d'alineacions i ampliacions de la delimitació del sòl urbà i els motius de la denegació van ser, en síntesi, els següents:   
- Grafisme confús.  
- Justificació de la disposició transitòria primera de la Llei del Sòl No Urbanitzable en les reclassificacions directes de SNU a SU.  
- Increment d'espais lliures corresponent a l'augment de densitat de població.  
Ara, l'Ajuntament d'Alpuente ha représ aquesta modificació núm. 3 per a resoldre únicament les qüestions més urgents que es plantejaven en aquesta modificació.  
Segon  
El projecte, el va aprovar inicialment el Ple de l'Ajuntament en la sessió del dia 25 de juny de 1993 i, després del període pertinent d'informació pública, en què es va presentar una al·legació; el va aprovar provisionalment en data 29 d'octubre de 1993. Posteriorment, es van aprovar rectificacions per part del Ple de l'Ajuntament, en la sessió del dia 29 de desembre de 1995.  
Tercer  
El projecte consta de memòria justificativa i plànols d'ordenació. S'han presentat tres còpies del projecte, que estan diligenciades com cal.  
Quart  
La modificació consta de dos punts, el contingut dels qual s'exposa a continuació:  
1. Canvi d'alineacions en la plaça de la Iglesia  
Consisteix en un canvi d'alineacions a la façana est de la plaça de la Iglesia, de manera que una parcel·la qualificada en les vigents normes subsidiàries d'espai públic es qualifica de parcel·la edificable. Es justifica la modificació en el fet que les normes subsidiàries van cometre un error per no considerar aquesta parcel·la, ja que la cartografia base que es va utilitzar per a redactar-la no dibuixava el tancament d'un solar que hi havia. A més, s'indica que, amb les noves alineacions proposades, es configura adequadament l'espai públic de la plaça.  
2. Canvi d'alineacions en l'illa de la Cooperativa  
Consisteix també en un canvi d'alineacions, l'objecte del qual es completar l'illa on s'ubica la Cooperativa d'Alpuente, amb la finalitat de permetre l'ampliació d'aquesta cooperativa i, d'altra, configurar adequadament l'espai públic en el reclau dels carrers que conflueixen en aquesta zona. En l'estat actual, la zona afectada és un espai romanent o sobrant de la xarxa viària, de titularitat municipal.  
Els paràmetres que resulten d'ambdós punts de la modificació són els següents  
Solar iglesia: 175 m2s 525 m2t  
Solar cooperativa 85 m2s 255 m2t  
Total 260 m2s 780 m2t  
Com a conseqüència d'aquest increment d'edificabilitat, s'estima un augment de població de 20 habitants, que, a fi de mantenir la proporció de dotacions, es compensa amb la qualificació d'un nou espai lliure de 280m2s situat en la rodalia de la cooperativa. D'aquesta forma els estàndards que resulten de les modificacions plantejades són de 36m2s per cada 100 m2t i 14 m2s/habitant.  
Cinqué  
En data 29 de gener de 1996, es va sol·licitar un informe a la Unitat de Patrimoni de la Conselleria de Cultura, Educació i Ciència, que no s'ha rebut fins a la data.  
Sisé  
Alpuente té normes subsidiàries tipus B aprovades definitivament per la Comissió Territorial d'Urbanisme en data 27 de setembre de 1990, i tenia 1.242 habitants l'1 de gener de 1990.  
Fonaments de dret  
Primer  
Respecte de la tramitació de l'expedient, es planteja que les modificacions que ara es proposen ja estaven incloses en l'expedient que es va tramitar anteriorment, per la qual cosa es consideren realitzats els tràmits fins a l'aprovació provisional. El que sí que s'ha efectuat ara és l'aprovació per part del Ple de l'Ajuntament, de les rectificacions introduïdes per a esmenar les deficiències que s'indicaven en l'acord de la Comissió Territorial d'Urbanisme respecte de l'expedient inicial. En conseqüència, es considera que la tramitació de l'expedient és correcta, de conformitat amb el que estableix l'article 55.1, per remissió a l'article 38, de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (d'ara en avant, LRAU). D'altra banda, la documentació està completa, d'acord amb el que disposa l'article 27 de la LRAU.  
Segon  
En el document queda justificat adequadament que, ja que es tracta d'una modificació que augmenta l'aprofitament lucratiu d'alguns terrenys, i desafecta el sòl de la destinació pública, s'estableixen les mesures compensatòries necessàries per a mantenir la proporció i qualitat de les dotacions públiques previstes respecte de l'aprofitament, de conformitat amb el que disposa l'article 55.3 de la LRAU.  
Tercer  
Amb les rectificacions introduïdes en l'expedient queden esmenades les deficiències que s'indicaven en l'acord de la Comissió Territorial d'Urbanisme de data 31 de gener de 1995, i que resultaven aplicables als punts concrets que ara es plantegen (utilització d'un grafisme adequat i compensació de l'increment d'edificabilitat amb nous espais lliures).  
Quart  
La Comissió Territorial d'Urbanisme és l'òrgan competent per a resoldre l'aprovació definitiva de les modificacions del planejament general, de conformitat amb el que disposa l'article 55.1, per remissió a l'article 38.3, de la Llei Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el Reglament dels òrgans urbanístics de la Generalitat Valenciana.  
A la vista de tot l'anterior, la Comissió Territorial d'Urbanisme acorda aprovar definitivament la modificació núm. 3 de les Normes Subsidiàries d'Alpuente -amb el nou contingut que se li ha donat a aquesta modificació-, relativa a canvis d'alineacions en la plaça de la Iglesia i en l'illa de la Cooperativa d'Alpuente.  
Aquesta resolució entra en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga interposar qualsevol altre recurs que estime oportú.  
València, 27 de març de 1996.- El president de la Comissió Territorial d'Urbanisme: Fernando Modrego Caballero.